tartuNLP/wikipedia-smugri-20251201 huggingface dataset:
Batman (film 1989)

"Batman" on 1989. aasta USA mängufilm.
Süžee.
Cotham City linnas hakkab kurjategijatega võitlema salapärane Batman, kes näib pigem üleloomuliku olendi kui superkangelasena. Kelle või millega on tegu asuvad uurima ajakirjanikud Vicki Vale ja Alexander Knox. Niidid viivad erakliku miljonääri Bruce Wayne'i jälile, kelle vanemad mõrvati, kui ta oli alles laps. Samal ajal tahab maffiapealik maksta kätte oma nartsissistlikust psühhopaadist palgamõrvarile Jack Napierile, kes on tema naise armuke. Sündmuste ahela, millesse sekkub ka Batman, tõttu Jacki välimus moondub ja temast saab sarimõrvar Jokker. Batman nurjab tema musta huumoriga planeeritud massitapmisi, samal ajal jätkub Bruce Wayne ja Vicki Vale'i armastusliin, mis viib selleni, et Bruce Wayne paljastab, et tema tegutseb tipptehnoloogiat kasutades Batmanina. Jokker röövib Vicki Vale'i ja vanas katedraalis toimub Batmani ning Jokkeri viimane kokkupõrge.
Batman igaveseks

"Batman igaveseks" (originaalpealkirjaga "Batman Forever") on 1995. aasta USA mängufilm.
Batman ja Robin

"Batman ja Robin" (originaalpealkirjaga "Batman &amp; Robin") on 1997. aasta USA mängufilm.
Pimeduse rüütel

"Pimeduse rüütel" (inglise keeles "The Dark Knight") on 2008. aastal linastunud mängufilm superkangelasest Batmanist, mille režissöör on Christopher Nolan. Bruce Wayne'i kehastab Christian Bale.
Saka joastik

Saka joastik (ka Kivisilla joastik) asub Ida-Viru maakonnas Jõhvi vallas omaaegse Saka mõisa (millest ka joastiku nimi) maa-alal ja laskub alla Saka pangast.
Joastik koosneb kolmest suuremast (ülalt alla vastavalt 6,0 m, 2,0 m ja 7,5 m) astangust ning mitmest madalamast (kuni 1 m) astangust. Joastik laskub pangalt mereni jõudmiseks umbes 48 meetrit.
Joastikku toidab 2 meetri sügavune Ranna peakraav, mis raiuti paesesse pinnasesse juba 19. sajandi keskel.
Saka panga astangu ülaosas paljandub umbes nelja meetri ulatuses Kesk-Ordoviitsiumi Aseri lademe Kandle kihistu lubjakivi. Sellest allpoole paljanduvad umbes meetri ulatuses Kesk-Ordoviitsiumi Kunda lademe Loobu kihistu lubjakivi ja selle all umbes meetri jagu Sillaoru kihistu Voka kihistiku raudooide sisaldav lubjakivi. Veel umbes kahe meetri ulatuses paljandub Kesk-Ordoviitsiumi Volhovi lademe Toila kihistu glaukoniiti sisaldav lubjakivi, enamjaolt rusukalde alla maetud Alam-Ordoviitsiumi umbes meetripaksune Leetse kihistu glaukoniitliivakivi, meetri jagu Türisalu kihistu graptoliitargilliiti, edasi paljandub oobolusliivakivist (fosforiidist) aluskiht ning edasi umbes 8 meetri paksune Kambriumi liivakivikiht, mis jätkub liivakivi ja sinisavi kihtidega. 
Kivisilla juga kuulub Eesti kolme kõrgeima joa hulka. Oma 22,8-meetrise langusega on ta teisel kohal. Esikohal on Valaste juga 30,5-meetrise ja kolmandal Karjaoru juga 12-meetrise langusega.
Nõukogude ajal oli sealne piirkond tsiviilelanikele suletud, kuna Saka mõisas asus piirivalvekordon.
William (Poitiers' krahv)

William, Poitiers' krahv (17. august 1153 – aprill 1156) oli Henry Plantageneti ja Akvitaania Eleanori esimene laps. 
Ta sündis Normandias samal päeval, mil suri ta isa rivaal Boulogne'i krahv Eustace IV.
Williamil oli 7 nooremat õde-venda ning vanemad emapoolsed poolõed Champagne'i Marie ja Prantsuse Alix. 
William suri Wallingfordi lossis ja maeti Reading Abbey kloostrisse vanavanaisa Henry I lähedale.
Poitiers' krahvi tiitli oli ta saanud juba lapsena ning mõningate ajaloolaste arvates võis ta kanda ka Yorki peapiiskopi tiitlit, kuid nii see ilmselt siiski polnud.
Aluoja joastik

Aluoja joastik on joastik Ida-Viru maakonnas Jõhvi vallas Pühajõe külas.
Joastik saab oma veed Mägara ojalt. Enne Pühajõe orgu laskumist, moodustab Mägara oja umbes 700 m pikkuse ja u 10 m sügavuse kanjoni (Aluoja kanjon). Joastik koosneb viiest suuremast astangust, mille kõrgused oja voolusuunas ülevalt alla on vastavalt 1,4, 0,8, 1,8, 1,4 ja 0,5 m. Joaastangutel on veejoa laius 5...10 m. Aluoja joa astang on võetud kaitse alla.
Staraja Kupavna

Staraja Kupavna on linn Venemaal Moskva oblastis Noginski rajoonis. Asub Šalovka jõe ääres, Moskvast 23 km idas.
Kupavnat on mainitud juba 14. sajandil. Linnaõigused sai 2004. aastal.
2010. aasta rahvaloenduse andmetel oli elanike arv 21 900.
Ukuoru juga

Ukuoru juga asub Ida-Virumaal Sillamäe linna loodeosas, Päite panga idaserval.
Joa kõrgus on 6 meetrit. Varem oli Ukuoru juga, mis langes Ukuorgu, madalam, kuid kuna Nõukogude perioodil kasutati looduslikku Ukuorgu prügimäena, siis kaevati Ukuojale uus säng. Selle tulemusel muutus joa pangalt langemise koht ja suurenes joa kõrgus. Vahetult pärast juga suubub Ukuoja kosena merre. Kuivematel perioodidel on Ukuoja sageli veeta.
Sillamäe sadama kaldarajatiste ehituse ajal muudeti veel kord Ukuoja sängi lääne suunas ning Ukuoru juga sai uue (kolmanda) langemiskoha Päite pangalt.
Seoses Sillamäe sadama ehitusega on Ukuoru juga hävitatud.
Viggo Jensen (jalgpallitreener)

Viggo Jensen (sündinud 15. septembril 1947) on taani jalgpallitreener ning endine jalgpallur.
Juulist novembrini 2007 oli ta Eesti jalgpallikoondise peatreener.
Olles parasjagu Taani jalgpalliklubi Silkeborg IF treener, valiti ta 1988. aastal "Taani aasta jalgpallitreeneriks".
Rahvuskoondistest on ta juhendanud ka Taani U21 koondist (1989–1992) (1992. aastal jõudis ta sama koondisega Euroopa noorte jalgpallimeistrivõistlustel poolfinaali)
Canaverali neem

Canaverali neem (inglise keeles Cape Canaveral) on neem Ameerika Ühendriikides Florida poolsaarel Atlandi ookeani rannikul. Asub Brevardi maakonnas. Seal asub Cape Canaverali õhujõudude baas ning sealsamas kõrval Merritti saarel on ka Kennedy Kosmosekeskus.
1963–1973 oli neeme nimi Cape Kennedy president John Kennedy järgi. Vana nimi taastati kohalike elanike protestide tõttu.
Cape Canaveral on ka linn Ameerika Ühendriikides Florida osariigis.
Meißeni markkrahvkond

Meißeni markkrahvkond (saksa keeles "Markgrafschaft Meißen") oli keskaegne vürstiriik Püha Rooma riigi koosseisus tänapäeva Saksimaa alal.
Meißeni markkrahvkond loodi aastal 965 Saksa-Rooma keiser Otto I poolt lääneslaavlastee alale. Aastast 1089 kuulus Wettinite pärusvalduste hulka.
Tüüringi maakrahvkonda valitsenud Wettini Meißeni markkrahv Friedrich IV, päris pärast Askaania dünastia väljasuremist Saksi-Wittenbergi valdused 1423. aastal keskusega Wittenbergis, saades seega üheks Saksa-Rooma riigi kuurvürstiks. Keiser Sigismund andis Wettinist Meißeni markkrahvile ja Tüüringi maakrahvile Friedrich IV-le, kellest sai seeläbi Saksimaa kuurvürst Friedrich I Sõjakas.
Pärast Meißeni markkrahv Friedrich IV surma aastal 1440 läks Tüüringi tema vennapojale, Saksimaa kuurvürstile Friedrich II-le, pärimiskonflikt tema venna Wilhelm III-ga viis 1445. aasta Altenburgi jagamise ja Saksi vennatapusõjani Wettini maade pärast. Tüüringi maad läksid Wilhelm III-le, ja kui ta aastal 1482 lastetuna suri, kuurvürst Ernstile, kes pärides maakrahvkonna ühendades Wettini maad oma võimu alla.
Diera-Zehren

Diera-Zehren on vald Saksamaal Saksimaa Meißeni kreisis Elbe mõlemal kaldal.
Vallaosad.
Vasakul kaldal:
Paremal kaldal:
Käbschütztal

Käbschütztal on vald Saksamaal Saksimaa Meißeni kreisis.
Vallaosad.
Barnitz, Canitz, Deila, Gasern, Görna, Großkagen, Jesseritz, Käbschütz, Kaisitz, Kleinkagen, Kleinprausitz, Krögis, Leutewitz, Löbschütz, Löthain, Luga, Mauna, Mehren, Mohlis, Neumohlis, Niederjahna, Niederstößwitz, Nimtitz, Nössige, Oberjahna, Pauschütz, Planitz, Porschnitz, Priesa, Pröda, Schletta, Schönnewitz, Sieglitz, Soppen, Sornitz, Stroischen, Tronitz
Ridala kindlustatud asula

Ridala kindlustatud asula asub Saaremaal Saaremaa vallas, 5 km Asvast Orissaare poole.
Asula avastati 1960. ja järgmisel 1961. aastal tehti seal ka esimesed kaevamised. Ridala linnusasula pindala on ligi 4500 m2. Asulat kaitses puu ja kivitara. Otsustades kaitsetara eest leitud luust nooleotste järgi, on asula hävinenud välise kallaletungi ja tulekahju tagajärjel 8.-7. sajandil e. m. a. Rohkem pole seda asulat kasutusele võetud.
Ketzerbachtal

Ketzerbachtal oli vald Saksamaal Saksimaa Meißeni kreisis.
2014. aastal liideti ta Nosseni linnaga.
Vallaosad.
Abend, Bodenbach, Gallschütz, Gruna, Höfgen, Karcha, Klessig, Kreißa, Leippen mit Lindigt, Lösten, Mutzschwitz, Neubodenbach, Noßlitz, Oberstößwitz, Pinnewitz, Priesen, Raußlitz, Rhäsa, Rüsseina, Saultitz, Schänitz, Schrebitz, Stahna, Starbach, Wolkau, Zetta, Ziegenhain
Sirtslased

Sirtslased ("Tetrigidae") on sugukond sihktiivaliste putukate seltsist ja alamseltsist tirtsulised ("Caelifera"), kuhu kuuluvad veel ka tirtslased ("Acrididae"). Eestis on sirtslasi kolm liiki perekonnast "Tetrix." Sirtslased on taimtoidulised ja elavad langenud lehtede ja teiste taimejäänustega kaetud maapinnal. Nad on üsna nõudlikud niiskuse suhtes. Erinevalt tirtslastest neil siristamisvõimet ega tümpanaalelundeid pole.
Sirtslased elavad peamiselt troopikas ja neid on rohkem kui 1000 liiki.
Sirtslastele on iseloomulik tahapoole pikenenud, tagakeha kattev eesselg. Kattetiivad on väga lühikesed või puuduvad hoopiski, tagatiivad on normaalselt arenenud. Tagajalad on ka selle sugukonna liikidel tugevad hüppejalad. Eestis elavad liigid on tumedalt värvunud, mullakarva; troopikas aga esineb palju selliseid vorme, kes on üleni rohelised ja meenutavad taimelehti. Sel juhul on eesselja see osa, mis ulatub keha kohale, tugevasti lamendunud, seal on isegi märgatavad soonekesed, mis meenutavad leheroodusid. 
Eesti liigid.
Eestis on leitud kolme liiki sirtslasi. Need kõik kuuluvad alamsugukonda "Tetriginae".
On tõenäone, et Eestis esinevad veel kaks sama alamsugukonna liiki, keda siiski pole veel leitud.
Klipphausen

Klipphausen on vald Saksamaal Saksimaa Meißeni kreisis.
Vallaosad.
Vald loodi aastal 1999 kolme valla liitmise teel:
1. juulil 2012 liideti Klipphauseni vallaga Triebischtali vald.
Elthami John

Elthami John, Cornwalli hertsog (25. august 1316 – 13. september 1336) oli Edward II ja Prantsuse Isabella poeg.
John sai lisanime sünnipaiga, Kentis asuva Elthami palee järgi. 6. oktoobril 1328 sai ta Cornwalli hertsogi tiitli. 
Ta plaaniti laulatada Kastiilia kuninga Fernando IV tütre Maríaga, kuid ta suri Perthis Šotimaal enne laulatust, olles 20-aastane.
Elthami Johni kaasaegne Šoti kroonik John Forduni on kirjutanud, et Johni tappis tüli käigus ta vend Edward III. Elthami John maeti jaanuaris 1337 Westminster Abbeysse.
Kaali kindlustatud asula

Kaali kindlustatud asula avastati 1970. aastal Kaali meteoriidikraatri nõlval Saaremaal.
Kraatri kirdenõlval poolkaares paiknenud muinasaegne asula oli piiratud 110 m pikkuse ja 2 m paksuse paekividest laotud kuivmüüriga. Seda on säilinud umbes 2,2 meetri kõrgusena. Hooned olid ehitatud vastu müüri. Neist tuli kaevandi põhjal päevavalgele 3,8 m laiune paekivivundament, mis oli rajatud terrassina tasandatud pinnale. Asula pindala ei olnud suur, vaid mõnisada ruutmeetrit. Vanimad leiud kultuurkihist on keraamika, valuvormide katked, luust kaksiknööp ja muud. Leiud on pärit 8.–6. sajandist eKr. Linnusemüürid, millest lahtikaevatud osa konserveeriti ja eksponeeriti, võivad kuuluda ka 3.–4. sajandisse pKr, samuti nagu enamik keraamikat ning ülemisest kihist saadud hõbeaare. Viimane koosnes kaelavõrust, kahest spiraalkäevõrust ja sipraalsõrmusest. Nende sattumine asulasse võib aga seotud olla juba Kaali järve kui muistse ohvripaigaga.
Perth (Šotimaa)

Perth (gaeli keeles "Peairt") on linn Šotimaa keskosas Tay jõe ääres. Ta kujunes varasel keskajal rajatud kuningate kindluslinnast. Perth on Perth and Kinrossi omavalitsuse keskus.
Batman (film 1966)

"Batman" on 1966. aasta USA mängufilm, esimene täispikk film Batmanist.
Õnnetriinu

Õnnetriinu ("Psyllobora vigintiduopunctata") on putukas lepatriinulaste sugukonnast.
Õnnetriinu valmik on ümara, kuni 4,5 mm pikkuse kehaga ja kollase kitiinkestaga putukas. Mõlemal kattetiival on 11 musta täppi, millest tuleneb putuka ladinakeelne liiginimi ("vigintiduopunctata" - '22-punktiline'). Elab lehtpuudel ja põõsastel ning toitub jahukastest. Eestis sage.
Muu.
Soome pop-"rock" 'i ansambel 22-Pistepirkko on õnnetriinu järgi oma nime võtnud.
Põllküla juga

Põllküla juga (ka Raja juga) asub Harjumaal Lääne-Harju vallas Paldiski linnas. Juga jääb Kloogaranna–Paldiski maantee lähedale. Juga on üks kolmest Pakri poolsaare väikejoast (teised on Valli ja Kersalu juga).
Juga on 2,5 meetri kõrgune, toitudes Põllküla ojast. Oja on kuivadel perioodidel sageli veevaene.
Põrniklased

Põrniklased ("Scarabaeidae") on putukate sugukond mardikaliste seltsist. 
Eestis leidub üle 70 liigi põrniklasi. Tuntumad neist on puude ja rohttaimede juuri kahjustavate vastsetega harilik maipõrnikas, õitel sageli kohatav kuldpõrnikas ("Cetonia aurata"), metallpõrnikas ja ninasarvikpõrnikas. Aedades on tavalise kahjurina tuntud aiapõrnikas ("Phyllopertha horticola").
Põrniklased on mitmesuguse suurusega (2–41 mm), jässakad, lameljate tundlatega mardikad. Paljudel on pea eesosa sahataoliselt laienenud. Jalad on võimsad, sääred ja reied on laienenud ning ogadega varustatud. Peale ronimise on sellistel jalgadel ka kaevamise funktsioon. Põrnikad peavad vähemalt mõnel eluperioodil mullas endale käike rajama. Mõni veedab peaaegu kogu elu kõdus. Ronimiseks kasutavad nad võrdlemisi väikeseid käppasid ja küüniseid. Mullas elavad põrniklased on enamasti tumedad, isegi süsimustad. Õitel toituvad põrnikad on värvikamad. 
Valmikud toituvad peamiselt taimede lehtedest ja õitest, lendavad enamasti juunis-juulis. Põrniklaste vastsed on valged, paksud, kõvera kehaga tõugud ehk konud, kes elavad mullas, kõdupuidus ja sõnnikus, mõned isegi sipelgapesades. Sitikate valmikud ja vastsed elavad mullas või sõnnikus ja toituvad peamiselt loomade väljaheidetest. Teiste põrniklaste valmikute menüüsse kuuluvad ka taimede maapealsed osad – noored võrsed, lehed ja õied. Nende vastsed elavad mullas ja toituvad kõdust, huumusest ja taimede juurtest. Põrniklaste areng kestab sageli mitu aastat.
Eesti põrniklasi.
jpt
Alteratsioonimärk

Alteratsioonimärk on noodikirjas märk, mis muudab sellele järgneva noodi kõrgust poole või terve tooni võrra. Erandjuhtudel (nt etnograafilistes noodistustes) kasutatakse ka vähem kui poole tooni suurust muutust tähistavaid märke. Võtmemärkidena näitavad samad märgid, missugune aste on kõrgendatud või madaldatud, st missuguse helistikuga on tegu. 
Vahetult noodi ette kirjutatud alteratsioonimärki nimetatakse juhuslikuks.
Juhuslik alteratsioonimärk on kehtiv samanimeliste nootide kohta antud oktavis ühe takti piires. Pidekaarega ühendatud nootide puhul kirjutatakse alteratsioonimärk ainult esimese noodi ette (ka siis, kui noot vältab mitmeid takte). Juhusliku märgi mõju ei liitu võtmemärgi mõjule ega ka samas taktis varem esinenud sama noodi ees olnud märgi mõjule.
SMS-laen

SMS-laen on tavaliselt lühiajaline kiirlaen, kus algselt tuleb ennast laenuandja kodulehel või kontoris kasutajaks registreerida ning seejärel saab taotleda mobiiltelefoniga SMS-sõnumi teel või laenuandja kodulehelt. SMS-laenu korral ei kontrollita üldjuhul laenuvõtja sissetulekut ega tema finantskohustusi – oluline on, et tal oleks pangas arveldusarve, kuhu laenusumma saaks üle kanda, ning ta ei oleks Krediidiinfo andmetel maksuvõlglane.
Et SMS-laen on lühiajaline, on intress tavaliselt pikaajalisest laenust kõrgem. Näiteks võib 30-päevase 3000-kroonise laenu korral intress olla 700 krooni. Aastaintress võib seega olla sõltuvalt laenupakkujast umbes 400–700%.
Kuna alguses proovisid paljud petturid mitmesuguste petuskeemidega teiste inimeste nimele laenu võtta, alustas riik laenuseaduse karmistamist. Tavaliselt ei soovi kiirlaenufirmad näidata oma aastase intressi suurust. OÜ SMS Kiirlaen puhul avastas tarbijakaitse 2008. aasta lõpus tehtud kontrolli käigus, et firma pole end registreerinud majandustegevuse registris, rikkudes sellega rahapesu ja terrorismi tõkestamise seadust.
SMS-laenude ohud.
2008. aasta kevadel näitas uuring, et 60 000 inimesel on probleeme laenude tagasimaksmisel 2008. aasta lõpus oli Krediidiinfo portaalis kirjas 15 842 lühilaenude võlglast. Andmebaasi sattumiseks peab võlg olema piisavalt suur..
Kiirlaenufirmade aastane intress on sageli sadu kordi kõrgem kui tavapärastel laenudel. Näiteks oli see Monettil 2008. aasta lõpus 305–423 protsenti, mis tähendab, et laenusaaja pidi maksma tagasi neli ja enam korda suurema summa, kui ta laenu sai.
Privet Drive 4

Privet Drive 4 on J. K. Rowlingu romaanisarjas "Harry Potter" Harry Potteri tädi Petunia Dursley kodu. Koos Petuniaga elavad seal ka Vernon Dursley, kes on Petunia abikaasa ja Dudley Dursley, kes on nende kahe poeg. Harry elas nende juures kümme aastat ning hiljem kuni 1997. aasta suveni igal suvevaheajal.
Tähtsus.
Kui Harry vanemad mõrvati, oli vaja leida talle kodu. Paljud võluripered oleksid olnud nõus teda lapsendama. Kuid Albus Dumbledore, kes soovis Harryt kuulsusest päästa ning talle turvalisem koht leida, saatis ta Dursleyde juurde. Harry emal Lily Potteril, kes andis oma pojale kaitse Avada Kedavra eest, surres tema asemel, oli ka õde. Petunia oli ta õde. Kuigi nad jälestasid teineteist, voolas nendes sama veri. Dumbledore pani Harryle sellise loitsu peale, et seni kuni ta elas Privet Drive'l, ei saanud Lord Voldemort teda puutuda.
Kersalu joastik

Kersalu joastik (ka Vanaaseme joastik) asub Harju maakonnas Lääne-Harju vallas Paldiski linnas. Joastik jääb Kloogaranna–Paldiski maantee lähedale. See on üks kolmest Pakri poolsaare väikejoast. Kersalu joastiku lähedal asuvad Põllküla juga ja Valli juga.
Joastiku kõrgeima astangu kõrgus on 3,5 meetrit, teised astangud on madalamad kui 0,5 meetrit.Astanguid on kaheksa, kokku on joastiku kogukõrgus kuus meetrit. Joastik on kuival perioodil sageli veevaene.
Jaala järv

Jaala järv (ka "Jala järv") on järv Ida-Virumaal Alutaguse vallas Konsu külas. 
Järv paikneb Kurtna mõhnastikus ja kuulub Kurtna järvestiku koosseisu. 
Järv on põhikujult ümarjas. Kaldad on madalad, turbased või mudased, tavaliselt õõtsikuga. 
Taimestik on liikide arvu poolest väike: esineb 13 liiki makrofüüte.
Kaladest domineerib särg, mõnevõrra vähem on ahvenat, latikat, haugi, kiiska ja linaskit.
Mary Henrietta Stuart

Mary, kuninglik printsess, Oranje vürstinna, Nassau krahvinna (Mary Henrietta; 4. november 1631 – 24. detsember 1660) oli Charles I ja Henrietta Maria tütar. Mary oli abielus Oranje vürst Willem II-ga ja Oranje vürsti ning oli Inglise kuninga William III ema. Mary Stuart või Oranje Mary, nagu teda kutsuti, oli esimene Inglismaa monarhi tütar, kes kandis tiitlit "kuninglik printsess".
Lapsepõlv.
Mary sündis St Jamesi palees Londonis. 1642. aastal andis Charles I tütrele kuningliku printsessi tiitli, algatades seeläbi traditsiooni, et Inglismaa monarhi vanim tütar kannab kuningliku printsessi tiitlit.
Abielu ja lapsed.
Esimesed abikaasakandidaadid olid Hispaania kuninga Felipe IV poeg ja Mary nõbu, päruspfaltskrahv Karl Ludwig, kuid Mary kihlati hoopis Oranje prints Willemiga.
2. mail 1641 abiellusid Mary ja Willem Whitehalli palee kuninglikus kabelis. Järgmisel aastal sõitis Mary koos emaga Hollandisse ning 1644. aastal hakkas osalema avalikus elus ja täitma ametlikke kohustusi.
Poeg:
Hilisemad aastad.
Märtsis 1647 sai Mary abikaasast Ühendatud Provintside asehaldur. Novembris 1650, kohe pärast katset vangistada Amsterdamis asunud oponente, suri ta rõugetesse. Nende ainus poeg sündis mõned päevad hiljem. Leskprintsess Mary oli kohustatud jagama poja hooldusõigust oma ämma Ameliaga ja Brandenburgi kuurvürst Friedrich Wilhelmiga.
Mary oli hollandlaste seas ebapopulaarne, kuna ta avaldas suurt poolehoidu Stuartidele ja oli külalislahke oma eksiilis asuvate vendade Charles II ja Yorki hertsogi vastu. Lõpuks keelati tal nendega kohtumine. Aastail 1654–1657 viibis Mary enamuse ajast väljaspool Hollandit. 1657. aastal sai tast oma poja asemel regent, kuid tema nõrk positsioon sundis teda abi paluma Louis XIV-lt. Prantsuse kuningas vastas abipalvele Oranje vallutamisega.
Charles II ajal toimunud Stuartide restauratsioon tugevdas tunduvalt Mary ja ta poja positsiooni.
Surm.
1660. aastal naasis Mary Inglismaale, kus ta sama aasta jõululaupäeval rõugetesse suri. Mary maeti Westminster Abbeysse Londonis.
Järveküla järv

Järveküla järv (ka Järveküla järved, Ridamaa järv) on järv Saaremaal Saaremaa vallas Kavandi külas.
Järv paikneb Saaremaa põhjarannikul, jäädes merest 2–3 km kaugusele.
Järve on mitu korda alandatud, mistõttu on märgatavalt vähenenud pindala (1932. aastal oli pindala 240 ha) ja kiirenenud järve soostumisprotsessid.
Taimestik on liigivaene. Helofüütidest on valdav pilliroog, esineb ka mõõkrohtu, tarnu, kaislat jt.
Kaladest domineerib haug, püütud on ka säinast, lutsu, ogalikku ja luukaritsat.
Alusheli

Alusheli on muusikas diatoonilise helisüsteemi heli, mida tähistatakse vanakreeka tähtnotatsiooni eeskujul tähega A, B, C, D, E, F või G. Mõiste "alusheli" ("Stammton") on pärit saksa keeleruumist ning saksa süsteemis alushelid on C, D, E, F, G, A ja H. 
Alusheli mõiste.
Tänapäevase sisuga mõiste "alusheli" teke on seotud keskaja modaalse helisüsteemi järkjärgulise arenguga 10. sajandi paiku. 
Kogu muusikaline heliruum, milles keskaja heliloojad töötasid ning mida keskaja muusikateoreetikud käsitlesid, oli ambitusega G-e2. Suure oktavi G-d tähistati kreeka tähega Γ ("gamma") ning sellest on nimetuse ”gamma” saanud suure oktaavi G-st üles ehitatud helirida Γ, A, B, c, d, e, f, g, a, b, c1, d1, e1, f1, g1, a1, b1, c2, d2, e2. Seda helirida tervikuna nimetati esimese heksakordi järgi "gamma ut", millest vormus ka sõna "gamut". e2 kui heksakordi kõige ülemine heli, sai nimetuse "e la". Esimese oktaavi c1-d, mis oli seotud kolme erineva heksakordiga, nimetati "c sol fa ut". Teoreetikud kasutasid veel 17. sajandil alushelide puhul nii vana-kreeka täht- kui ka keskaegseid silpnimetusi, kuid praktikas kasutati põhiliselt silpnimetusi. 
Alusheli mõiste üks arendajaid oli Arezzo Guido, kes tegi oma traktaadis ”Micrologus de disciplina artis musicae” (u 1040) ettepaneku nimetada alushelid C, D, E, F, G, A vastavalt silpnimetustega "ut, re, mi, fa, sol, la". Need silpnimetused tulenevad hümni ”Ut queant laxis” teksti värsside algussilpidest. Hümni värssidele vastavaid meloodiamotiive lauldi vastavalt tõusva helirea c, d, e, f, g, a helidelt.
Hiljem hakati Arezzo Guido kuueastmelist solmisatsioonimudelit "ut, re, mi, fa, sol, la" kasutama heksakordisüsteemis relatiivse intervallide mudelina ”tervetoon-tervetoon-pooltoon-tervetoon-tervetoon”, nii et mudel võis alata diatoonilise helisüsteemi erinevatelt helidelt. Selleks, et õppida meloodiaid, mis väljusid heksakordi kuue heli piiridest, oli vaja vahetada üks heksakord teise vastu. Sellist operatsiooni nimetati mõistega "mutation" ning ümbernimetamisel kasutati ühist alusheli. Keskaegset heksakordisüsteemi kasutati muusikas kuni duur-moll-süsteemi tekkimiseni 16.–17. sajandi vahetuse paiku.
Alushelide altereerimine.
Arezzo Guido solmisatsioonimudeli kasutamine relatiivsena tõi kaasa teatud alushelide altereerimise vajaduse. Kui alushelidest C ja G algavad heksakordid on loomulikud ja vastavad mudelile ”tervetoon-tervetoon-pooltoon-tervetoon-tervetoon”, siis näiteks alushelist F algav heksakord vajas mudeliga vastavusse viimiseks alusheli B altereerimist pool tooni alla. Nii hakati tegema vahet ”kandilise b” ("b quadrum") ja ”ümmarguse b” ("b rotundum") vahel. Oma funktsiooni vastavuse tõttu kujunesid need märgid tänapäeva alteratsioonimärkide bekarri, dieesi ja bemolli eelkäijateks. Kuna alusheli B kandiline vorm sai nimetuseks ”kõva” ("durum") ning ümar vorm ”pehme” ("molle"), kujunesid ka vastavad heksakordid: G-st algav ”kõva” ning F-st algav ”pehme” heksakord. Vaid C-st algavat heksakordi nimetati ”loomulikuks”. 
Alushelide altereerimine harmoonilistes kadentsides on 14. sajandi muusikas seotud mõistega "musica ficta".
Nagai staadion

Nagai staadion (jaapani 大阪市長居陸上競技場 "Ōsaka-shi Nagai Rikujō Kyōgijō") on Jaapanis Ōsakas asuv staadion. Staadion mahutab 50 000 pealtvaatajat. Seal on peetud mõned 2002. aasta jalgpalli maailmameistrivõistluste alagrupi mängud. Staadionil toimusid ka 2007. aasta kergejõustiku maailmameistrivõistlused.
Helisüsteem

Helisüsteem (inglise keeles "pitch space", saksa keeles "Tonsystem") on muusikas teatud struktuuris, stiilis, ajastul või rahvuskultuuris kasutatavad kõik muusikalised helid ja nende helikõrguslikud suhted. Helisüsteemi helide sagedussuhted määrab häälestus.
Oktaviekvivalentsi puhul moodustavad helisüsteemi heliklassid.
Näiteks Didymose "loomulik helisüsteem" koosneb 197st heliklassist.
Näiteks võrdtempereeritud 12-helisüsteemi moodustab kaksteist heliklassi, mis on saadud oktavi jaotamisel kaheteistkümneks võrdseks pooltooniks suurusega 100 tsenti.
Helisüsteemide uurimine on muusikateooria üks keskseid teemasid.
Arhitektuur (täpsustus)

Arhitektuur on kunst ja teadus kujundusest ja struktuuridest.
Arhitektuur ehk ehituskunst on hoonete ja neid ümbritseva keskkonna kujundamine.
Sõna "arhitektuur" võib tähendada ka järgmist:
Sõna "arhitektuur" on kasutatud ka järgmises tähenduses:
Guy Stair Sainty

Guy Stair Sainty (sündinud 1950) on Briti kunstikaupleja, genealoog ja heraldik.
Derrick Atkins

"Mitte segi ajada Derrick Adkinsiga"
Derrick Atkins (sündinud 5. jaanuaril 1984) on Bahama kergejõustiklane (100 m ja 200 m jooksja).
Saavutused.
Maailmameistrivõistlustel.
Ōsaka 2007
Põhja-Banati ringkond

Põhja-Banati ringkond on ringkond Serbia autonoomse piirkonna Vojvodina põhjaosas.
Ringkond jaguneb halduslikult kuueks omavalitsuseks:
2002. aasta rahvaloenduse andmetel oli ringkonna elanikest ungarlasi 78 551 (47,35%), serblasi 72 242 (43,55%), mustlasi 3944 (2,37%) ja jugoslaavlasi 3018 (1,81%).
Henrietta Anne Stuart

Henrietta Anne, Inglismaa printsess, Orléansi hertsoginna (prantsuse keeles "Henriette d'Angleterre") (26. juuni (vkj 16. juuni) 1644 Exeter, Devon – 30. juuni 1670 Saint-Cloud Pariisi lähedal) oli Charles I ja kuninganna Henrietta Maria tütar. Ta oli abielus Orléansi hertsogi Philippe I-ga.
Lapsepõlv.
Henrietta Anne sündis Exeteris Bedford House'is Inglise kodusõja ajal. Kaks nädalat pärast tütre sündi suundus kuninganna Henrietta Maria, tema ema, Falmouthi kaudu Prantsusmaale, et paluda Louis XIV-lt oma abikaasale sõjalist toetust. Oma tütre jättis ta raske ja ohtliku teekonna tõttu Exeteri leedi Villiers' hoolde. Henrietta Anne kohtus emaga taas kaks aastat hiljem. Pärast seda, kui Charles I 1649. aastal hukati, läks kuninganna koos Henrietta Anne'iga Prantsuse õukonda.
Orléansi hertsoginna.
31. märtsil 1661 abiellus Henrietta Anne oma nõo, Orléansi hertsogi Philippe I-ga. Laulatus toimus Pariisis kuningapalee kabelis. Abielu oli õnnetu, sest Philippe eelistas meessoost armukest, kes võistles Henrietta Anne'iga võimu pärast. Henrietta lasi liikvele kuulujutu, et tal on armusuhe Philippe'i venna Louis XIV-ga. Kuulujutu eesmärk oli saata Philippe'i sõber pagendusse. Philippe'i sõber plaanitses samal ajal Henrietta Anne'i kõrvaldamist.
Louis XIV.
Henrietta Anne oli väga lähedane Louis XIV-ga, keda peeti tema tütarde tegelikuks isaks. Henrietta Anne'i surmajärgsel hommikul olevat Louis XIV olnud palju kurvem kui Philippe.
Hilisemad aastad.
Henrietta Anne pidas tihedat kirjavahetust oma venna Charles II-ga. Ta aitas vennal korraldada läbirääkimisi, mille eesmärk oli sõlmida Inglismaa ja Prantsusmaa vahel kaitseliit ("Secret Treaty of Dover," 1670).
Henrietta Anne suri Saint-Cloudi palees kaks nädalat pärast liidulepingu allkirjastamist. Kahtlustati, et Philippe'i armukese sõbrad olid ta mürgitanud. Lahang aga näitas, et Henrietta Anne suri kõhukelmepõletiku tõttu.
Kesk-Banati ringkond

Kesk-Banati ringkond on ringkond Serbia autonoomses piirkonnas Vojvodinas.
Ringkond jaguneb halduslikult viieks omavalitsuseks:
2002. aasta rahvaloenduse andmetel oli ringkonna 208 400 elanikust serblasi 150 794 (72,33%), ungarlasi 27 842 (13,35%), mustlasi 5682 (2,72%) ja rumeenlasi 5156 (2,47%).
Just siin Lazarevo asulas tabati 26. mail 2011 juba 16 aastat tagaotsitav sõjakurjategija Ratko Mladić.
Põhja-Bačka ringkond

Põhja-Bačka ringkond on ringkond Serbia autonoomses piirkonnas Vojvodinas.
Ringkond jaguneb halduslikult kolmeks omavalitsuseks:
2002. aasta rahvaloenduse andmetel oli ringkonna elanikest ungarlasi 87 181 (43,56%), serblasi 49 637 (24,8%), horvaate 17 227 (8,6%) ja bunjevatse 16 454 (8,22%).
Lõuna-Bačka ringkond

Lõuna-Bačka ringkond on ringkond Serbia autonoomses piirkonnas Vojvodinas.
Ringkond jaguneb halduslikult Novi Sadi linnaks ja 11 vallaks:
2002. aasta rahvaloenduse andmetel oli ringkonna elanikest serblasi 392 264 (69,1%), ungarlasi 54 610 (9,6%), slovakke 26 574 (4,7%) ja montenegrolasi 17 165 (2,9%).
Anne Marie

Anne Marie, Savoia hertsoginna ja Sardiinia kuninganna (27. august 1669 St Cloud' mõis – 26. august 1728 Torino, Savoia hertsogkond) oli Orléansi hertsogi Philippe I ja Henrietta Anne'i tütar.
10. aprillil 1684 abiellus Anne Marie Versailles's Savoia hertsog Vittorio Amedeoga (hilisem Sardiinia kuningas). Abielu sõlmiti kirja teel. Anne Marie sõitis oma abikaasa juurde ja 6. mail 1684 korraldati Savoia pealinnas Torinos teine pulmapidu, seekord mõlema abikaasa kohalolekul.
Sellest abielust sündisid
1713 tehti Vittorio Amedeo Utrechti rahu tulemusena Sitsiilia kuningaks teenete eest Hispaania pärilussõjas. Seetõttu muutus abikaasade tiitel: neid hakati majesteetideks kutsuma. 1720 pidi ta Sitsiilia vahetama märksa vähem tähtsa Sardiinia kuningriigi vastu. Sitsiilia läks Saksa-Rooma keisrile Karl VI-le.
Kaks aastat pärast Marie Anne surma loobus Vittorio Emanuele Sardiinia troonist oma poja kasuks. Kaks aastat hiljem Vittorio Emanuele suri, jõudes vahepeal morganaatiliselt abielluda.
Aastatel 1714–1720 oli Anne Marie jakobiitide Inglismaa trooninõudleja James Stuarti pärija. Ta sai pärijaks 1. augustil 1714 pärast oma vanema õe Anne'i surma (Anne elas üle kõik oma lapsed), kuid ta lakkas olemast pärija 31. detsembril 1720, kui sündis Stuarti poeg Charles Stuart.
Charles Stuartil polnud seaduslikke pärijaid ja sellepärast läks Inglismaa trooni taotlemise õigus pärast Stuarti surma Anne Marie järglastele. Siiski ei taotlenud ükski Anne Marie järglane reaalselt Inglismaa trooni.
Unbelievable (Sarah Connori album)

"Unbelievable" on Saksa laulja ja laulukirjutaja Sarah Connori teine sooloalbum. See ilmus 30. septembril 2002.
Altereeritud heli

Altereeritud helid ehk alterhelid tuletatakse alteratsiooni teel alushelidest. 
Altereeritud heli nimetus.
Altereeritud heli nimetus ehk tulendnimetus on tuletatud alusheli nimetusest: 
altereerimisel 
Erandid:
Lääne-Bačka ringkond

Lääne-Bačka ringkond on ringkond Serbia autonoomses piirkonnas Vojvodinas.
Ringkond jaguneb halduslikult neljaks vallaks:
2002. aasta rahvaloenduse andmetel oli ringkonna elanikest serblasi 62,9%, ungarlasi 10,2%, horvaate 6,1% ja montenegrolasi 4,3%.
Järveotsa järv

Järveotsa järv (ka: Turvaste Järveotsa järv; Järvetsa järv; Järvatse järv; Järvatsi järv; Kiisamaa järv; Selgjärv) asub Harju maakonnas Saue vallas Siimika külas.
Järve kaldal asub RMK puhkekoht, mille juures algab ja lõppeb 6,5 km pikkune Valgejärve loodusõpperada.
Key to My Soul

"Key to My Soul" on Sarah Connori kolmas stuudioalbum, mis ilmus 17. novembril 2003.
Lõuna-Banati ringkond

Lõuna-Banati ringkond on ringkond Serbia autonoomses piirkonnas Vojvodinas.
Ringkond jaguneb halduslikult kaheksaks omavalitsuseks:
2002. aasta rahvaloenduse andmetel oli ringkonna elanikest serblasi 220 641 (70,28%), rumeenlasi 21 618 (6,88%), ungarlasi 15 444 (4,91%), slovakke 15 212 (4,84%), makedoonlasi 7636 (2,43%) ja mustlasi 6268 (1,99%).
Sremi ringkond

Sremi ringkond on ringkond Serbia autonoomses piirkonnas Vojvodinas.
Ringkond jaguneb halduslikult seitsmeks omavalitsuseks:
2002. aasta rahvaloenduse andmetel oli ringkonna elanikest serblasi 84,5%, horvaate 3,13%, slovakke 2,78%, jugoslaavlasi 1,52% ja ungarlasi 1,26%.
Marie-Adélaïde (Savoia printsess)

Marie-Adélaïde (Maria Adelaide; 6. detsember 1685 – 12. veebruar 1712) oli Savoia hertsogi Vittorio Amedeo II ja Orléansi Anne Marie tütar.
Abielu ja lapsed.
7. detsembril 1697 abiellus Marie Adélaide Burgundia hertsogi Louis'ga, kes oli Prantsuse troonipärimisjärjekorras oma vanaisa Louis XIV järel teisel kohal. Kuigi abielu oli poliitiline, armusid abikaasad teineteisesse.
Elu lõpuaastad.
14. aprillil 1711 pärast Louis XIV surma sai Louis'st dofään, kuid abikaasad surid 1712. aasta alguses punetistesse. Samal aastal suri punetistesse ka nende teine poeg ning troonile tõusis kolmas poeg.
Kivijärv

Kivijärv on mitme Eesti järve nimi:
Kivijärv on mitme Eesti järve nimevariant:
Naughty but Nice

"Naughty but Nice" on Sarah Connori neljas stuudioalbum, mis ilmus 21. märts 2005.
Kodijärv

Kodijärv on mitme järve nimi ja nimevariant:
Unbelievable

"Unbelievable" on EMFi laul, mis ilmus nende debüütalbumil Schubert Dip 1991. aastal.
20. juulil 1991 tõusis Unbelievable USAs Billboardi edetabeli tippu.
María Luisa (Hispaania kuninganna)

María Luisa (Maria Luisa; 17. september 1688 – 14. veebruar 1714) oli Savoia hertsogi Vittorio Amedeo II ja Orléansi Anne Marie tütar. Ta kuulus mõjukasse Savoia dünastiasse ja sai hiljem Hispaania kuningannaks.
Abielu ja lapsed.
2. novembril 1701 abiellus Maria Luisa oma õemehe noorima venna, Hispaania kuninga Felipe V-ga, saades seeläbi Hispaania kuningannaks. Abielu oli poliitilise tähtsusega, tugevdades sidemeid Savoia ja Hispaania Habsburgide vahel pärast Hispaania pärilussõja algust.
María Luisa oli kuningannana väga populaarne ja armastatud. Noore ja kogenematu Felipe V kõrval mängis ta valitsemise esimestel aastatel olulist rolli riigiasjades, olles energiline, intelligentne ja tugeva iseloomuga. Tema tegevust hinnati kõrgelt nii õukonnas kui ka rahva seas.
María Luisa suri 14. veebruaril 1714 kõigest 25-aastaselt, tõenäoliselt tuberkuloosi. Ta maeti Escoriali kuninglikku kloostrisse Hispaanias.
Kodijärve Kivijärv

Kivijärv (ka "Kodijärve Kivijärv, Kodijärv, Mäejärv, Mäekivi järv, Suur Kodijärv") on järv Tartumaal Kambja vallas. 
Järv asub Otepää kõrgustikul, Pangodi järvest 0,5 km lõuna pool, ja 150 meetri kaugusel Väikesest Kodijärvest. 
Järve kaldad on valdavalt lausad. Järve lääneotsas leidub õõtsikut.
Taimestik on liikide arvu poolest keskmine: esineb 17 liiki makrofüüte.
Kaladest domineerib särg ja ahven, mõnevõrra vähem on haugi. Püütud on muu hulgas ka linaskit, kokre, lutsu, kiiska.
Mäealuse maastikukaitseala

Mäealuse maastikukaitseala asub Viimsi poolsaarel Viimsi valla territooriumil. Kaitseala suurus on 580 hektarit, mis hõlmab valla territooriumist peaaegu 10 %. Kaitseala staatus saadi 2005. aastal. Maastikukaitseala loodi Põhja-Eesti klindi, soo- ja pangametsakoosluste ning pärandkultuurmaastiku kaitsmise eesmärgil.
Kaitseala koosneb kahest lahustükist – Mäealuse ja Soosepa piiranguvööndist. Esimeses piiranguvööndis on peaeesmärgiks säilitada pangaaluseid metsakooslusi ja omaaegseid piirkonnale omaseid karjamaid ja -metsi, mis on pesitsus- ja puhkepaigaks paljudele rändlindudele. Metsakooslustes leidub ka haruldasi taimeliiki, samuti pakub mets elamispaika suurematele imetajatele, nagu põder ja metskits. 
Soosepa piiranguvööndis kaitstakse peamiselt sookoosluseid. Sealsete soode vanused on üle 8000 aasta.
Eesti hiidrahnude loend

"Siin on loetletud Eesti hiidrahne. Nimekiri ei ole täielik. Eestis on kokku ligi 150 hiidrahnu, mille ümbermõõt on vähemalt 25 meetrit või pikim külg vähemalt 10 meetrit""." 
"Hiidrahnude mõõtmete allikaks on Martin ja Kalle Suuroja raamat "Hiidrahnud"" "ja Enn Pirruse raamat "Hiidrahnud Eestis""". Hiidrahnud on järjestatud maapealse osa ruumala järgi. Välja on jäetud veealune Toodrikivi. Teiste näitajate järgi saab hiidrahne järjestada antud näitaja kõrval paiknevale kastile klõpsates."
Hiidrahn

Hiidrahn on rändrahn ümbermõõduga 25 või enam meetrit või ühe läbiva mõõtmega, mis on 10 või rohkem meetrit. Hiidrahnude maht jääb vahemikku 100 kuni 1200 m3, kuid nende allapoole maapinda või merepõhja jäävat osa on raske määratleda. 
Eesti ala suurim hiidrahn on Toodrikivi Keibu lahes Läänemaa põhjaranniku lähedal, kuid see jääb tervenisti allapoole merepinda ja selle täpsed mõõtmed pole teada. Hiidrahne on Eestis umbes 150, kogu ülejäänud Euroopa jäätumisalal aga vaid kümmekond.
Heli põhinimetus

Heli põhinimetus on tähtnimetusi kasutavas kõrgustähistuses ühetäheline nimetus (välja arvatud b) ja silpnimetusi kasutavas kõrgustähistuses ühesilbiline nimetus. Kummaski tähistuses on erinevaid põhinimetusi 7 ehk iga alusheli jaoks.
Heli põhinimetused tähtnimetustega on c, d, e, f, g, a, h, silpnimetustega do, re, mi, fa, sol, la, si.
Mary Tudor (Prantsusmaa kuninganna)

Mary Tudor, Prantsusmaa kuninganna, Suffolki hertsoginna (18. märts 1496 – 25. juuni 1533) oli kuningas Henry VII ja Yorki Elizabethi noorim tütar ning kuningas Henry VIII noorem õde. 
Aastatel 1514–1515 oli ta abielus Prantsusmaa kuninga Louis XII-ga ja 1515–1533 Suffolki hertsogi Charles Brandoniga. Oma vanima tütre Frances Brandoni kaudu oli ta leedi Jane Grey vanaema, kes oli 1553. aastal üheksa päeva "de facto" Inglismaa kuninganna.
Lapsepõlv.
Mary oli väga lähedane oma venna Henry VIII-ga, kes pani tema järgi nime oma tütrele, tulevasele kuninganna Maryle.
Prantsusmaa kuninganna.
Detsembris 1507 kihlati Mary Burgundia Charlesiga, kuid poliitiliste sündmuste tõttu kihlus katkestati. 
Selle asemel alustas kardinal Wolsey läbirääkimisi Prantsusmaaga ja 9. oktoobril 1514 abiellus 18-aastane Mary 52-aastase Louis XII-ga. Laulatus toimus Abbeville'is. Kuna kuningal polnud eelmistest abieludest poegi, oli abielu peamiseks eesmärgiks troonipärija saamine. Louis XII suri 1. jaanuaril 1515, vähem kui kolm kuud pärast abiellumist. Abielust järeltulijaid ei sündinud.
Suffolki hertsoginna.
Mary oli armunud Charles Brandonisse juba Prantsuse kuningannana, ning tema tunnetest oli teadlik ka vend, kuningas Henry VIII, kes lootis Mary võimalikust uuest abielust poliitilist kasu lõigata. Kui ta saatis Charles Brandoni 1515. aasta jaanuaris Prantsusmaale, et Mary tagasi Inglismaale saata, võttis ta mehelt lubaduse, et viimane ei kihlu Maryga. Sellest hoolimata abiellusid Mary ja Charles Brandon salaja Prantsusmaal 3. märtsil 1515. Kuna Mary oli kuninglik printsess ja abieluks puudus kuninga luba, peeti tegu reetmiseks. Henry VIII solvus ja riiginõukogu nõudis Charles Brandoni hukkamist. Tänu kardinal Thomas Wolsey sekkumisele ja Henry VIII isiklikule poolehoiule pääses Brandon siiski eluga, kuid talle määrati suur rahatrahv.
Mary ja Charles Brandoni ametlik laulatus toimus 13. mail 1515 Greenwich'i palees. Abielust sündis neli last. Pärast abiellumist elas Mary peamiselt Suffolkis, Westhorpe Hallis.
Lapsed.
Mary ja Charlesi kaht poega, mõlemal nimeks Henry, peetakse ekslikult tihti samaks inimeseks. Mõlemad pojad surid lapsena.
Hilisemad aastad.
Mary ja Henry VIII suhted muutusid pingeliseks 1520. aastate lõpus, kui Mary suhtus vaenulikult venna plaani tühistada abielu Aragóni Catherine'iga, kes oli tema kauaaegne sõbranna. Samuti ei soosinud ta tulevast kuningannat Anne Boleyni, keda oli esmakordselt kohanud Prantsusmaal.
Mary suri 25. juunil 1533 Westhorpe Hallis Westhorpe'is Suffolkis ning maeti Bury St Edmundsi kloostrisse. Pärast kloostri lammutamist reformatsiooni käigus viidi tema säilmed lähedal asuvasse St. Mary kirikusse.
Heino Luik

Heino Luik (21. märts 1932 Paunküla, Triigi vald, Harjumaa – 22. august 2007 Tallinn) oli Eesti looduskaitsja.
Ta lõpetas 1951. aastal Põltsamaa Keskkooli ning 1956. aastal Eesti Põllumajanduse Akadeemia metsandusteaduskonna. Ta oli Looduskaitse Valitsuse juhataja.
Ta hukkus Tallinnas Paldiski maanteel 22. augustil 2007 kokkupõrkes liiklushuligaani autoga.
Publikatsioone.
Igale lapsele tükike sünnimaad. Hiiu Leht, 19. aprill 2002
Isiklikku.
Tema isa oli sõjaväelane ja metsandustegelane Voldemar Luik. Tema õde oli Põltsamaa kooliõpetaja ja kogudusetegelane Asta Kuurme ja õemees oli kirikuõpetaja Herbert Kuurme.
Tornijärv

Tornijärv (ka: Lükardi järv, Torni järv) asub Valgamaal Otepää vallas Kääriku külas.
Järv asub Otepää kõrgustikul. Järve kaldad on lausad, kohati liivased, kruusased või mudased. 
Taimestik on liikide arvu poolest keskmine: esineb 19 liiki makrofüüte.
Kaladest domineerivad särg ja ahven, mõnevõrra vähem on hauge, latikat, kiiska, roosärge, linaskit ja mudamaimu.
Tündre järv

Tündre järv (ka Tõndre järv, Tõõdre järv, Tondre järv) on kaitsealune looduslik järv Sakala kõrgustiku lõunaosas Valga ja Viljandi maakonna piiril.
Järv on loode-kagusuunaline ja pikliku kujuga, selle pindala on 71,6 ha, pikkus 2,53 km, laius 350 m, keskmine sügavus 4,9 m, suurim sügavus 10,6 m, valgla suurus 7,1 km² ja kõrgus merepinnast 88,8 m.
Järve suubub Alatsi järvest lähtuv Tündre oja ja järvest välja voolab Atse jõkke suubuv Jõeveski oja.
Limnoloogilise tüübi järgi on veekogu kalgiveeline eutroofne ehk kalgiveeline rohketoiteline järv. Taimestik on liikide arvu poolest keskmine: esineb 18 liiki makrofüüte.
Kaladest domineerib latikas, vähem on särge, ahvenat, kiiska, hauge, koha, roosärge jt.
Järve kaldal on RMK Tündre Suurekivi lõkkekoht.
Järv on kaitse all Tündre looduskaitseala koosseisus. Järv kuulub Lääne-Eesti vesikonda ja Pärnu alamvesikonda. Järv on avalikult kasutatav veekogu.
Halduslikult asub järv Valga maakonnas Tõrva vallas Pilpa külas ja Viljandi maakonnas Mulgi vallas Lilli külas.
Suffolk

Suffolk on tseremoniaal- ja mittelinnakrahvkond Inglismaal East Anglias Põhjamere ääres.
Suffolk jaguneb viieks ringkonnaks: 
West Suffolk ja East Suffolk moodustati 2019. aastal vastavalt St Edmundsbury ja Forest Heathi ringkonna ning Suffolk Coastali ja Waveney ringkonna liitmise teel.
Tsolgo aheljärvestik

Tsolgo aheljärvestik on järvestik Võrumaal Võru vallas Tsolgo, Pille ja Lauga küla aladel. Järvestik on loode-kagusuunaline ja jääb Võru linnast umbes 11–12 km kirdesse.
Osmussaare kabel

Jesu Kapell (rootsikeelne nimi; eesti keeles Jeesuse kabel; eriti varasemas kirjanduses ka Osmussaare kirik) on nüüdseks varemetes kabel Osmussaarel.
2014. aastal tunnistati kabel koos Osmussaare kalmistuga kultuurimälestiseks.
Ajalugu.
Esimene puidust kabel rajati arvatavasti 16. sajandil tolleaegsesse sadamakohta. Kuna Osmussaare kohal tõuseb maapind umbes 3 mm aastas, paikneb kabel tänapäeval sadamast poolteist kilomeetrit põhja pool.
1766. aasta 3. septembril pühitseti sisse samasse kohta ehitatud lubjakivist kabel.
Kabeliaia väravale paigutati 1852. aastal Osmussaare lähedal hukkunud briti laeva käilakujuks olnud piiblit lugeva Martin Lutheri kuju.
Kabeli seinal paiknenud puutahvlil olid üles tähendatud saarel elanud seitse perekonda, kes sunniti 1940. aasta 12. juunil saarelt lahkuma, et Punaarmeele ruumi teha. Nüüdseks on puutahvel asendatud metallplaadiga.
Teise maailmasõja ajal sai kabel tugevasti kannatada. Seetõttu on kabelist säilinud ainult fassaad koos torniga.
1994. aastal pühitseti kabeli juures paiknev uus kellatorn, mille ehitasid endised osmussaarlased.
Paldiski juga

Paldiski juga asub Paldiski linna põhjaosas. 
Juga toitub soiselt lagendikult algavast kuivenduskraavi veest. Joa kõrgus on 5 meetrit. Kuivematel perioodidel on juga veevaene või kuiv. 
Juga langeb alla tehislikust astakust, mis tekkis Peetri kindluse rajamisel.
Pakri juga

Pakri juga asub Paldiski linna alal, Pakri neeme lähedal Pakri pangal. Pakri tuletornist jääb see 800 m ida poole. 
Juga saab veed lähedalolevast kraavist, mis kaevati enne Teist maailmasõda. Joa kõrgus on peaaegu 6 meetrit. Joa lõppedes jätkub astangu all rusukaldel 15 meetri pikkune kosk, mis suubub merre. 
Pakri juga on kuivematel perioodidel veevaene või kuiv.
Valli juga

Valli juga asub Paldiski linna alal, Kloogaranna–Paldiski maantee lähedal. Juga on nime saanud lähedalasuva samanimelise talu järgi. Juga on üks kolmest Pakri poolsaare väikejoast (teised on Põllküla ja Kersalu juga). 
Juga saab veed õgvendatud kuivenduskraavist. Joa kõrgus on 2,5 meetrit.
Leuben-Schleinitz

Leuben-Schleinitz oli vald Saksamaal Saksimaa Meißeni kreisis.
2014. aastal liideti ta Nosseni linnaga.
Vallaosad.
Badersen, Dobschütz, Eulitz, Graupzig, Leuben, Lossen, Mertitz, Mettelwitz, Perba, Praterschütz, Pröda, Raßlitz, Schleinitz, Wahnitz, Wauden
Fantoom tegutseb jälle

"Fantoom tegutseb jälle" (algupärase pealkirjaga "Fantômas se déchaîne") on 1965. aasta prantsuse mängufilm.
Film põhineb Pierre Souvestre'i ja Marcel Allaini romaanidel (1911–1914) ja nende varasematel ekraniseeringutel. Filmi peategelane on kaval meisterkurjategija Fantoom (Jean Marais), tema "vastane" on koomiline politseikomissar Paul Juve (Louis de Funès).
Film on järg filmile "Fantoom" ("Fantômas", 1964) ja sellele on tehtud järg "Fantoom Scotland Yardi vastu" ("Fantômas contre Scotland Yard", 1967).
Fantoom Scotland Yardi vastu

"Fantoom Scotland Yardi vastu" (algupärase pealkirjaga "Fantômas contre Scotland Yard") on 1967. aasta prantsuse mängufilm.
Film põhineb Pierre Souvestre'i ja Marcel Allaini romaanidel (1911–1914) ja nende varasematel ekraniseeringutel. Filmi peategelane on kaval meisterkurjategija Fantoom (Jean Marais), tema "vastane" on koomiline politseikomissar Paul Juve (Louis de Funès).
Film on järg filmidele "Fantoom" ("Fantômas", 1964) ja "Fantoom tegutseb jälle" ("Fantômas se déchaîne", 1965).
Moritzburgi vald

Moritzburg on vald Saksamaal Saksimaa Meißeni kreisis. Aastani 1934 kandis nime "Eisenberg".
Vahiküla joastik

Vahiküla joastik (ka: Vääna joastik) asub Eesti loodeosas Vahi külas Harku vallas Harju maakonnas. 
Joastik toitub Vääna jõest. Umbes 50 meetri ulatuses asuvad kolm astangut, millest jõevoolu suunas viimane on 1,5 meetri kõrgune. Teised astangud on madalamad. Kuna Vääna jõgi kuulub Eesti keskmise vooluhulgaga jõgede hulka, ei kannata Vahiküla joastik veepuuduse all.
Niederau vald

Niederau on vald Saksamaal Saksimaa Meißeni kreisis.
Vallaosad.
Gohlis, Gröbern, Großdobritz, Jessen, Niederau, Oberau ja Ockrilla.
Loreto

Loreto on linn ja vald Itaalias Marche maakonnas Ancona provintsis.
Triebischtal

Triebischtal oli vald Saksamaal Saksimaa Meißeni kreisis. 1. juulil 2012 liideti see Klipphauseni vallaga.
Vallaosad.
Burkhardswalde, Garsebach, Groitzsch, Kettewitz, Kobitzsch, Miltitz, Munzig, Perne, Piskowitz, Robschütz, Rothschönberg, Roitzschen, Schmiedewalde, Seeligstadt, Semmelsberg, Sönitz, Tanneberg, Taubenheim, Ullendorf ja Weitzschen.
Weinböhla vald

Weinböhla on vald Saksamaal Saksimaa Meißeni kreisis.
Vallaosad.
Weinböhla ja Neuer Anbau.
Tacna

Tacna on linn Peruu lõunaosas, Tacna piirkonna ja Tacna provintsi keskus. 
Tacna asub 35 km kaugusel Tšiili piirist.
Fis

Fis (tähtnimetus) ehk fa-diees (silpnimetus) on noodinimed. Fis on saadud f noodi altereerimisel pooltooni võrra üles (kõrgendamisel).
Louis de Funès

Louis Germain David de Funès de Galarza (; 31. juuli 1914 Courbevoie, Hauts-de-Seine, Prantsusmaa – 27. jaanuar 1983 Nantes, Loire-Atlantique, Prantsusmaa) oli prantsuse komöödiafilminäitleja. 
Tema vanemad olid pärit Hispaaniast Sevillast, kuid emigreerusid 1904. aastal Prantsusmaale.
Tema isa oli Sevillas advokaat, kuid Prantsusmaal tegutses kui teemandilihvija.
Tema ema oli pärit Hispaaniast Galiitsiast ning tal olid ka portugali juured.
Louis' isa oli Carlos Luis de Funès de Galarza, hispaaniapäraselt Carlos Luis de Funes y de Galarza. 
De Funes on perekonnanimi, de Galarza emapoolse perekonna nimi. Louis de Funesi ema oli Leonor Soto Reguera, hispaaniapäraselt Leonor Soto y Reguera, kus Soto on perekonnanimi ja Reguera emapoolse perekonna nimi. 
De Funesid on Argonist pärit aadliperekond. Louis säilitas oma perekonnanimes isapoolse variandi põhjusel, et markii de Galarza perekond olid aadlikud, kes esivanemate kaudu pärit Itaaliast Chierist ja kes Hispaanias teenisid välja markii tiitli. Louis de Funesi emapoolne vanaisa Teolindo Soto y Barro oli Hispaaniast Galiitsiast pärit poliitik. Ta oli saadik Lugost ja senaator Pontvedrast. Ta oli Hispaania kuningliku perekonna usaldusalune ja kuningate Alfonso XII ning Alfonso XIII lähedane kaastöötaja. Louis de Funesi esimene abikaasa oli Germaine Louise Élodie Carroyer, kellest ta lahutas 1942. aastal. 1943. aastal abiellus ta Jeanne Augustine de Barthélemy de Maupassant'iga, kelle vanaonu oli kirjanik Guy de Maupassant. 
Esimesest abielust oli tal poeg Daniel (1937–2017), teisest abielust pojad Patrick (1944) ja Olivier (1949). 
Tema näitlemisstiili iseloomustavad ülienergilisus ja kannatamatus, samuti grimassid. Väidetavalt suutis ta teha 40 erinevat grimassi ühe minuti jooksul. 
Tema tuntuim roll oli sandarm Ludovic Cruchot Sandarmi-seeria filmides.
Võlurimale

Võlurimale on J. K. Rowlingu romaanisarjas "Harry Potter" mängitav "elusate" malenditega male. Malelaud, -nupud ja reeglid sarnanevad mugumalega, kuid malendid liiguvad ise vastavalt mängijate häälkäsklustele ning löövad füüsiliselt vastase malendi laualt minema. Harryle ja Ronile see meeldib, kuid Hermione Granger kirjeldab seda kui täielikult barbaarset mängu.
Raamatu "Tarkade kivi" lõpus leiavad Harry, Ron ja Hermione ennast suurelt malelaualt malendeid kehastamast.
Maatriks (täpsustus)

Maatriks (ladina keeles "mātrix", emakas) on mitme tähendusega sõna: